CELEX: 22013D0075
Language: sk
Date: 2013-05-03 00:00:00
Title: Rozhodnutie Spoločného výboru EHP č. 75/2013 z  3. mája 2013 , ktorým sa mení príloha II (Technické predpisy, normy, skúšky a certifikácia) k Dohode o EHP

31.10.2013   
            
            
               SK
            
            
               Úradný vestník Európskej únie
            
            
               L 291/32
            
         ROZHODNUTIE SPOLOČNÉHO VÝBORU EHP
   č. 75/2013
   z 3. mája 2013,
   ktorým sa mení príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Európskeho parlamentu a Rady (EÚ) č. 995/2010 z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (1), sa má začleniť do Dohody o EHP.
            
         
               (2)
            
            
               Delegované nariadenie Komisie (EÚ) č. 363/2012 z 23. februára 2012 o procedurálnych pravidlách uznávania a zrušenia uznania monitorovacích organizácií podľa nariadenia Európskeho parlamentu a Rady (EÚ) č. 995/2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (2), sa má začleniť do Dohody o EHP.
            
         
               (3)
            
            
               Vykonávacie nariadenie Komisie (EÚ) č. 607/2012 zo 6. júla 2012 o podrobných pravidlách v súvislosti so systémom náležitej starostlivosti a pravidelnosťou a povahou kontrol monitorovacích organizácií v zmysle nariadenia Európskeho parlamentu a Rady (EÚ) č. 995/2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (3), sa má začleniť do Dohody o EHP.
            
         
               (4)
            
            
               Príloha II k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Za bod 9bi [nariadenie Komisie (ES) č. 308/2008] kapitoly XVII prílohy II k Dohode o EHP sa vkladá tento text:
   
               „9c.
            
            
               
                  32010 R 0995: nariadenie Európskeho parlamentu a Rady (EÚ) č. 995/2010 z 20. októbra 2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (Ú. v. EÚ L 295, 12.11.2010, s. 23).
               Ustanovenia uvedeného nariadenia sa na účely tejto dohody vykladajú s týmito úpravami:
               
                           a)
                        
                        
                           Prvý odsek článku 3 sa nevzťahuje na štáty EZVO.
                        
                     
                           b)
                        
                        
                           Pokiaľ ide o štáty EZVO, v druhom odseku článku 3 sa slová ‚príloha A, B alebo C k nariadeniu (ES) č. 338/97‘ nahrádzajú takto: ‚príslušné časti právnych predpisov, ktorými sa vykonáva Dohovor o medzinárodnom obchode s ohrozenými druhmi voľne žijúcich živočíchov a rastlín v danom štáte EZVO‘.
                        
                     
                           c)
                        
                        
                           V prípade, že ide o monitorovacie organizácie štátu EZVO a nie je porušený protokol 1 k dohode, v článku 8 ods. 3, 5 a 6 sa slovo ‚Komisia‘ nahrádza slovom ‚Dozorný úrad EZVO‘.
                        
                     
         
               9ca.
            
            
               
                  32012 R 0363: delegované nariadenie Komisie (EÚ) č. 363/2012 z 23. februára 2012 o procedurálnych pravidlách uznávania a zrušenia uznania monitorovacích organizácií podľa nariadenia Európskeho parlamentu a Rady (EÚ) č. 995/2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (Ú. v. EÚ L 115, 27.4.2012, s. 12).
               Ustanovenia uvedeného nariadenia sa na účely tejto dohody vykladajú s týmito úpravami:
               V prípade, že ide o monitorovacie organizácie štátu EZVO a nie je porušený protokol 1 k dohode, slovo ‚Komisia‘ sa nahrádza slovom ‚Dozorný úrad EZVO‘.
            
         
               9cb.
            
            
               
                  32012 R 0607: vykonávacie nariadenie Komisie (EÚ) č. 607/2012 zo 6. júla 2012 o podrobných pravidlách v súvislosti so systémom náležitej starostlivosti a pravidelnosťou a povahou kontrol monitorovacích organizácií v zmysle nariadenia Európskeho parlamentu a Rady (EÚ) č. 995/2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva (Ú. v. EÚ L 177, 7.7.2012, s. 16).
               Ustanovenia uvedeného nariadenia sa na účely tejto dohody vykladajú s týmito úpravami:
               V prípade, že ide o monitorovacie organizácie štátu EZVO a nie je porušený protokol 1 k dohode, v článku 6 ods. 2 písm. b) sa slovo ‚Komisia‘ nahrádza slovom ‚Dozorný úrad EZVO‘.“
            
         Článok 2
   Znenie nariadenia (EÚ) č. 995/2010, delegovaného nariadenia (EÚ) č. 363/2012 a vykonávacieho nariadenia (EÚ) č. 607/2012 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 4. mája 2013 pod podmienkou, že boli doručené všetky oznámenia podľa článku 103 ods. 1 Dohody o EHP (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
   
      V Bruseli 3. mája 2013
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 295, 12.11.2010, s. 23.
   
      (2)  Ú. v. EÚ L 115, 27.4.2012, s. 12.
   
      (3)  Ú. v. EÚ L 177, 7.7.2012, s. 16.
   
      (4)  Ústavné požiadavky boli oznámené.